S-441/2022

Mál þetta er höfðað með ákæru héraðssaksóknara, útgefinni 24. febrúar 2022, á hendur X, kt. 000000- 0000, [...], „fyrir eftirfarandi kynferðisbrot og barnaverndarlagabrot, svo sem hér greinir:

1. Brot gegn blygðunarsemi og barnaverndarlagabrot, með því að hafa á árinu 2020, í gegnum einkaskilaboð á samskiptamiðlinum Snapchat, beðið A, kennitala 000000- 0000, um kynferðislegar myndir og sent henni mynd af berum getnaðarlim sínum, en með háttsemi sinni særði hann blygðunarsemi hennar og sýndi henni ósiðlegt athæfi.

2. Brot gegn blygðunarsemi, með því að hafa í mars árið 2020, í gegnum einkaskilaboð á samskiptamiðlinum Snapchat, sett sig í samband við notanda sem bar nafnið [...]og viðhaft kynferðislegt tal, beðið um kynferðislegar myndir og sent mynd af berum getnaðarlim sínum, en skilaboðin voru til þess fallin að særa blygðunarsemi annars manns en notandinn sagðist vera 14- 15 ára stúlka.

Telst þetta varða við 209. gr. almennra hegningarlaga nr. 19/1940 og brot samkvæmt ákærulið 1 einnig varða við 3. mgr. 99. gr. barnaverndarlaga nr. 80 /2002.

3. Kynferðisbrot, með því að hafa um nokkurt skeið fram til fimmtudagsins 15. október 2020, haft í vörslu sinni á tveimur farsímum (munur [...] og munur [...]), samtals 85 ljósmyndir sem sýna börn á kynferðislegan eða klámfengin hátt, en myndefnið hafði ákærði aflað sér í samskiptum við óþekkta aðila á samskiptaforritunum Kik og Snapchat á árunum 2018 og 2020, en farsímarnir voru haldlagðir af lögreglu við húsleit á heimili hans að [...].

Telst þetta varða við 1. mgr. 210. gr. a almennra hegningarlaga.

Þess er krafist að ákærði verði dæmdur til refsingar og greiðslu alls sakarkostnaðar og jafnframt er gerð sú krafa að ákærða verði gert að sæta upptöku á framangreindu myndefni og tveimur farsímum (munur 531278 og munur 531273), samkvæmt 1. og 2. tölulið 1. mgr. 69. gr. a almennra hegningarlaga.

Einkaréttarkrafa:

Fyrir hönd B, kt. 000000- 0000, vegna ólögráða dóttur hennar, A, kennitala 000000- 0000, er þess krafist að ákærði greiði kr. 1.500.000 í skaða- og miskabætur meðvöxtum samkvæmt 8. gr. laga nr. 38/2001 um vexti og verðtryggingu frá 2. desember 2020 þar til mánuður er liðinn frá birtingu kröfunnar en dráttarvöxtum samkvæmt 1. mgr. 6. gr., sbr. 9. gr. sömu laga, frá þeim degi til greiðsludags. Þá er krafist þóknunar vegna starfa lögmanns skv. mati dómsins eða síðar framlögðum málskostnaðarreikningi að teknu tilliti til virðisaukaskatts.“

Ákærði játar sök samkvæmt ákærunni að öllu leyti. Hann krefst vægustu refsingar sem lög leyfi. Með vísan til þeirrar játningar og þeirrar stoðar sem hún fær í gögnum málsins, verður ákærði sakfelldur samkvæmt ákæru og með þeirri heimfærslu til refsiákvæða sem þar er lýst. Við ákvörðun refsingar verður horft til skýlausar játningar ákærða, sem var ungur að árum er hann framdi brot sín, en hann er fæddur árið [...], og þess að samkvæmt sakavottorði hefur hann ekki sakaferil. Á hinn bóginn verður horft tilþessað brotaþoli samkvæmt ákærulið I er stúlka sem þá var á [...]ári.

Fram fór geðrannsókn á ákærða og framkvæmdi C geðlæknir hana. Í niðurstöðum læknisins segir að ákærði hafi haft væg einkenni um þunglyndi en bráðaeinkenni um þunglyndi og kvíða þegar málið hafi komið upp. Þau einkenni séu að einhverju leyti byrjuð að ganga til baka. Ljóst sé að hann þurfi á áframhaldandi sálfræðiaðstoð að halda. Að mati læknisins er ákærði ekki haldinn neinum einkennum barnagirndar og uppfyllir að mati læknisins engin þau atriði sem talin eru upp í 15. gr. laga nr. 19/1940.

Þegar á allt framanritað er horft ákveðst refsing ákærða fangelsi í fjóra mánuði en ákveðið að fullnustu hennar skuli frestað og niður falli hún að liðnum tveimur árum haldi ákærði almennt skilorð 57. gr. laga nr. 19/1940. Fallast ber á gerða upptökukröfu. Fyrir liggur einkaréttarkrafa í málinu. Ákærði hefur framið ólögmæta meingerð gegn brotaþola og ber bótaábyrgð á henni. Engin sérfræðigögn liggja fyrir í málinu um áhrif brotsins á brotaþolann. Hitt er ljóstað dómstólar hafa litið svo á að kynferðisbrot séu til þess fallin að valda brotaþola miska og þykja ekki efni til að líta með öðrum hætti á mál hér. Þykja ekki efni til að vísa einkaréttarkröfunni frá dómi. Verður ákærði dæmdur til að greiða brotaþolanum 400.000 krónur ásamt vöxtum svo sem í dómsorði greinir. Málsvarnarþóknun skipaðs verjanda ákærða, Þ-kk-ef Þ-kk-ef lögmanns, ákveðst 1.395.000 krónur með virðisaukaskatti, en rannsókn málsins var æði umfangsmikil. Í ljósi þess að hún laut jafnframt að ýmsum atriðum sem ekki leiddu til útgáfu ákæru þykir rétt að fjórðungur þóknunarinnar greiðist úr ríkissjóði en að öðruleyti greiði ákærði hana. Sama á við um 22.608 króna aksturskostnað verjandans. Loks verður ákærði dæmdur til greiðslu þóknunar réttargæzlumanns brotaþola, H-kvk-ef A-kvk-ef lögmanns, 474.300 króna með virðisaukaskatti, 30.240 króna aksturskostnaðar lögmannsins og annars sakarkostnaðar, sem samkvæmt gögnum málsins nam 480.000 krónum. Af hálfu ákæruvaldsins fór D-kvk-nf K-kvk-nf aðstoðarsaksóknari með málið. Þ-kk-nf D-kk-nf kveður upp dóm þennan.

Dómsorð:

Ákærði, X, sæti fangelsi í fjóra mánuði. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. laga nr. 19/1940.

Upptæk eru gerð tveir farsímar og myndefni það sem rakið er í ákæru og lögregla lagði hald á við rannsókn málsins.

Ákærði greiði A 400.000 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 2. desember 2020 til 22. apríl 2022, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði að þremur fjórðu hlutum 1.395.000 króna málsvarnarþóknun og 22.608 króna aksturskostnað skipaðs verjanda síns, Þ-kk-ef Þ-kk-ef lögmanns, en fjórðung þóknunarinnar og kostnaðarins skal ríkissjóður greiða. Ákærði greiði 474.300 króna þóknun skipaðs réttargæzlumanns brotaþola, H-kvk-ef A-kvk-ef lögmanns, 30.240 króna aksturskostnað lögmannsins, og 480.000 króna annan sakarkostnað.

Þ-kk-nf D-kk-nf